
Câţi politicieni sunt dispuși să moară pentru Țară? 
Data: 14 februarie 2024 


Alegerile bat la uşă, în timp ce România devine tot mai mult o piaţă de desfacere, de la produse de consum modificate genetic, lapte, 
carne, ouă, legume, până la rachete şi avioane second hand! Cine primeşte comisionul? Recenta declaraţie a şefului Statului Major al 


Armatei Române, general Gheorghiţă Vlad, a inflamat scena politică. Potrivit domnului general, rezerviştii ţării noastre sunt prea bătrâni 


pentru a lupta pe front în cazul unui conflict, iar forțele militare române au un deficit uriaş de angajaţi. Cum s-a 
ajuns la aceasta situaţie? Deşi serviciul militar obligatoriu este apreciat inoportun, decidenţii politici manifestă 
preocupări pentru introducerea stagiului militar voluntar, pentru tinerii cu vârste cuprinse intre 18 şi 35 de ani, 
indiferent de sex, naţionalitate, credinţe religioase. Ce înseamnă, însă, voluntarul în condiţiile decretării stării de 
război? Cum poate fi cointeresat un tânăr să solicite efectuarea stagiului militar pe baza de voluntariat şi în mod 


implicit participarea în prima linie la un război, cunoscut fiind faptul că salariul unui soldat gradat era în luna 


august 2023, de circa 2.236 lei, acesta putând să urce până la 4.000 lei? Declaraţiile decidenţilor politici se băț 
cap în cap, fie că „Romania nu se afla în pericol de război”, fie că „populaţia României trebuie să se îngrijoreze!”. Stau şi mă întreb de ce 
deranjează atât de mult declaraţia şefului de Stat Major al armatei, în condiţiile în care este ştiut că armata română întâmpină dificultăţi 


în ceea ce înseamnă echipamentul şi asigurarea unor salarii corespunzătoare pentru personalul angajat? 


Cine are nevoie de arme? Nu oricine poate să tragă cu arma! Înainte de 1989, pregătirea pentru apărarea ţării, alături de care erau 
„Gărzile patriotice”, care asigurau şi şedinţe de tragere cu armamentul. Eficienţa acestor şedinţe s-a văzut în timpul evenimentelor din 
decembrie 1989, când oamenii obişnuiţi, civilii, îndemnați să pună mâna pe arme, au ajuns să se împuşte intre ei. Jocul politic ameţeşte 


mintea unor abonaţi la tronul puterii! Şi totuşi, caţi politicieni sunt dispuşi să moara pentru Romania? 


După 34 de ani de aşteptări şi de speranţe spulberate, decidenţii continua să vândă iluzii, fără să îşi asume nicio răspundere pentru 
dezastrul care ne înconjoară. Minciuna ne însoţeşte pretutindeni! Istoria romanilor devine tot mai puţin amintită! De ce suntem amăgiţi 
de la o zi la alta, în condiţiile în care sărăcia şi nesiguranţă lovesc în ceea ce înseamnă viitorul copiilor noştri? Cu ce au greşit părinţii 
noştri de au fost uitaţi atât de uşor, deşi dânşii au construit România frumoasă? Noi ce lăsăm în urma noastră? Răutate? Ura? Dezbinare? 
Cine plătește datoria externă a României care a sărit deja de 154 miliarde dolari, cu scadenta peste 30 de ani? Bombe la kilogram și 
rachete second hand pentru securitatea naţională? Pseudoexperţii în probleme geopolitice sau militare nu întarzie să se facă auziţi. 
România trebuie să îşi pregătească armata pentru un atac împotriva Rusiei! Cine are interesul să menţină ceata şi neîncrederea prin 
presiuni şi ameninţări permanente? Situaţia actuală trebuie să dea de gândit celor care au dormit şi dorm în continuare aşezaţi pe scaun, 
cu spatele la Tricolorul României! De ce trebuie să fim îngrijoraţi de adevăr? De ce trebuie să gândim că lucrurile trebuie discutate în 
spatele cortinei şi nu în faţa opiniei publice respectiv a poporului roman? Declaraţia potrivit căreia Armata României nu are legea 
necesară pentru a pregăti populaţia să facă faţă în cazul extinderii războiului din Ucraina şi nici pentru a acţiona proporţional cu 


pericolele militare existente, necesita o analiza obiectivă. 


Personal, nu cred că Rusia are intenţia să atace Romania. Rusia îşi continua afacerile, aşa cum şi Ucraina îşi desface produsele cu 
prioritate inclusiv în Romania! Dar cine are interesul să atace Rusia şi să mobilizeze Uniunea Europeana pentru restricţii împotrivă 
Rusiei? Ce rol revine României în acest concert al tensiunii şi ce primeşte la schimb? Majoritatea țărilor membre ale Uniunii Europene 
sunt şi membre în Alianţă Nord Atlantică N.A.T.O. Cine conduce N.A.T.0.? Să fie Ucraina poarta de intrare spre resursele naturale ale 
Rusiei? Rusia nu înseamnă o bărcuţă rătăcită pe Marea Neagra! Aliaţii Rusiei, China, Siria, Iran şi India nu sunt de neglijat! Nu cumva o 
asemenea alianţă poate să cucerească lumea chiar daca pleacă la lupta cu un polonic în mana? În condiţiile în care Rusia dispune de circa 


1,3 milioane de militari şi de un buget alocat pentru apărare de circa 110 miliarde euro, 


Armata României are un buget, pentru anul 2024, de 8 miliarde de dolari, din care 3 miliarde dolari pentru investiţii şi 5 miliarde de euro 
pentru funcţionare. Daca înainte de anul 1989, Armata României avea circa 300.000 de militari activi, astăzi armata româna dispune de 
73.350 de militari activi şi 50.000 de rezerviști, prezenţi pe hârtie, mulţi fiind plecaţi deja la munca în afara ţării. În condiţiile în care 
Rusia dispune de un arsenal nuclear format din peste 7.000 de focoase nucleare, 500 avioane vânătoare, 360 elicoptere de atac, 10.000 
tancuri, 2.000 lansatoare multiple, 15 crucişătoare, distrugătoare şi nu în ultimul rând 65 submarine, Armata României dispune de 943 


de tancuri, 1.369 de blindate, 26 de avioane de vânătoare şi de 62 de elicoptere. 


Analizând, la nivelul simțului comun, informaţiile desprinse din sursele deschise, cât timp vă rezista Armata României în fata Armatei 
Rusiei? Analiza de intelligence poate oferi o imagine de ansamblu asupra amenințărilor, dar şi soluţii concrete pentru prevenirea 
războiului! Din nefericire, minciuna ridicată la rang de adevăr, manipularea şi dezinformarea, inclusiv prin promovarea, la un post tv cu 
larga audienta, a unor jocuri pentru copii, drept strategii de apărare gândite în laboratoarele militare, demonstrează că în Romania totul 
este posibil! Investiţiile armatei române în tehnica militara second hand sunt cunoscute. Cine primeşte însă comisionul? Cine poate să îşi 
mai aducă aminte de fregatele achiziţionate, în anul 2003, de statul român şi de suspiciunea de mită în valoare de 7 milioane de lire 
sterline? Potrivit „Open Sources”, cele doua fregate scoase din uz de Marina Regală Britanică şi luate de bune de România, după 
recondiţionare, au costat statul roman 116 milioane de lire sterline! În anul 2016 au fost achiziţionate 12 avioane F-16,pentru 628 
milioane dolari, urmate în 2021 de alte 32 de avioane F-16, cu o vechime de peste 40 de ani, cumpărate cu 454 milioane de euro fără TVA, 
din Norvegia, potrivit „Open Sources”. România a cumpărat recent încă doua nave britanice tip vânător de mine „HMS BLyth” şi „HMS 


Pembroke”, second hand, preţul achiziţiei fiind clasificat, în prima faza, drept secret comercial! Deşi bugetul alocat pentru apărare a 


reprezentat mereu un prilej de discuţie, de ce este nevoie de cheltuieli pentru produse militare second hand? De ce nu se fac investiţii 
pentru tehnica performantă de ultima ora? Să fie frăţiile şi comisionul mai puternice decât nevoia de apărare? Datoria externa a României 
a ajuns la peste 154 miliarde de euro. Pentru ce au fost cheltuiţi banii proveniţi din împrumuturi şi de ce România a ajuns în situaţia de a- 


şi vinde pământul şi resursele naturale la preturi derizorii? 


România este tot mai des vizitată de către companiile specializate în vânzarea de tehnica militară. În anul 2023 au fost achiziţionate cu 
290 milioane de euro, 18 drone turceşti „Bayraktar TB2”. Compania israeliana „Elbit Systems” a încheiat cu Armata Română un contract 
în valoare de 180 milioane de dolari pentru trei sisteme de drone tactice, acesta fiind potrivit „Open Sourses”, primul contract subsecvent 
din cadrul acordului de circa 400 milioane de dolari pentru un total de șapte sisteme UAS tactice „Watchkeeper X”. 


Recenta întâlnirea de afaceri de la Bucureşti a autorităţilor române cu reprezentanţii firmei „DZYNE Technologies” şi „High Point 
Aerotechnologies”, parte din Fondul de Investiţii „Highlander Parteners”, anunţă deja negocieri din partea României pentru 
achiziţionarea altor drone şi sisteme antidrone. Fară să îmi doresc să determin atitudini neconforme cu respectul față de lege, investiţiile 
în valoare de miliarde de dolari obligă la profunde reflecţii! Înarmarea României poate fi un lucru de apreciat, dar din ce bani 
achiziţionam tehnica militară? Tot din împrumuturi externe la băncile străine? De ce este nevoie de aceste investiţii, în condiţiile în care 
sistemul de apărare civilă are nevoie de intervenţii rapide? Câte adăposturi antiaeriene mai sunt funcţionale în Romania? Dacă Rusia ar 
ataca România sau dacă Uniunea Europeană gândeşte să atace Rusia, câţi români mai sunt dispuşi să meargă la război? Câţi dintre 
politicieni sunt dispuşi să moară pentru România? Cu riscul să trezesc o serie de crocodili, din pleiada ultimilor 178 de generali avansați 
recent pe liste secrete, dar şi dintre cei peste 1.800 de generali în activitate, rezervă sau în retragere, mă întreb câţi ştiu să comande un 


pluton sau să tragă cu puşcă? 


România nu a ajuns întâmplător în situaţia în care se află! Cine a cultivat nepăsarea, trădarea şi dezrădăcinarea? Cine a vegheat vânzarea 
de Ţară? Cine are curajul să spună Stop! în fata abuzurilor şi a noilor împrumuturi externe pentru cauze interpretabile? Să fie 
improvizatele adăposturi antiaeriene ridicate la Plauru, judeţul Tulcea, dovada că Armata României este pregătită pentru un război cu 
Rusia? Câte adăposturi civile pentru populaţie au fost transformate în depozite pentru murături şi vechituri? Faptul că România cumpără 
submarine second hand de la francezi, avioane F-16 second hand de la portughezi şi norvegieni şi nave de la britanici înseamnă o soluţie 
sau un preţ plătit pentru pacea noastră? 

